				                  ZÁPIS č. 6
                                           Z RIADNEHO ZASADNUTIA SPRÁVNEJ RADY TASR 
                                                    23. júna 2026 so začiatkom o 15.00 h

Prítomní členovia Správnej rady: Samuel Bachár, Jozef Bednár, Erik Mader, Michal Pidanič, Alexander Riabov
Ospravedlnení:   - 
Hostia: Vladimír Puchala, generálny riaditeľ TASR
Miesto konania: TASR, Dúbravská cesta 14, Bratislava
--------------------------------------------------------------------------------------------------------------------------------------
Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.
UZNESENIE č. 01/23/06/2026:
Členovia rady schválili tento program zasadnutia:
1. Stratégia práce s umelou inteligenciou v TASR (príloha Matica súčasnej implementácie)
2. Slová zvonka – TV cyklus o spisovnej slovenčine v spolupráci so SAV 
3. Informácie o uvedení projektu Agregátor sociálnych sietí
4. Rôzne 
ZA:    5                                    PROTI: 0                                    ZDRŽAL SA: 0
S. Bachár
J. Bednár
E. Mader
M. Pidanič
A. Riabov
Uznesenie bolo prijaté.
_______________________________________________________________________________
1. Stratégia práce s umelou inteligenciou v TASR (príloha Matica súčasnej implementácie)
Ako uviedol V. Puchala, umelá inteligencia predstavuje pre TASR nástroj na posilnenie kvality, efektivity a dostupnosti spravodajských služieb. Jej zavádzanie musí byť založené na princípoch redakčnej zodpovednosti, transparentnosti, ochrany dôvery verejnosti a rešpektovania etických a právnych pravidiel. TASR by mala smerovať k modelu „AI-assisted journalism“, v ktorom technológia podporuje novinárov, zatiaľ čo konečné rozhodnutia a zodpovednosť zostávajú v rukách človeka.
GR TASR následne prezentoval členom rady víziu, stratégiu a riadenie práce s AI v TASR.
Členovia Správnej rady po ukončení diskusie vzali materiál na vedomie.
__________________________________________________________________________________
2. Slová zvonka – TV cyklus o spisovnej slovenčine v spolupráci so SAV 
Ako uviedol V. Puchala, jednou z dôležitých úloh verejnoprávnej agentúry je aj kultivovanie jazyka a sprostredkovanie informácií o správnom používaní spisovného jazyka pre verejnosť a i médiá. TASR tento program realizuje v rámci Koncepcie starostlivosti o spisovný jazyk Ministerstva kultúry SR. 
     TASR informácie poskytuje prostredníctvom svojho agentúrneho servisu, ktorý okrem médií odoberajú verejné inštitúcie, obce, mestá a školy. Okrem toho prevádzkuje spravodajský  portál teraz.sk a webovú stránku skolske.sk, ktorá je určená pre žiakov základných, stredných a vysokých škôl, pedagogických pracovníkov a rodičov. Dôležitým koncovým médiom je spravodajská televízia TASR TV, ktorá pripravuje celý rad relácií.
     Spravodajská televízia TASR TV v roku 2025 pripravila 25 dielny seriál o spisovnej slovenčine. V tomto roku agentúra pripravuje jeho pokračovanie. Obsahovo sa bude zameriavať na slová a výrazy, ktoré do spisovnej slovenčiny prenikajú z iných jazykov a jeho názov bude „Slová zvonka“.  Projekt je pripravený v spolupráci s Jazykovedným ústavom Ľudovíta Štúra Slovenskej akadémie vied (SAV). 
     TASR TV začne seriál Slová zvonka vysielať koncom septembra 2026 a to v periodicite 2 x týždenne. Relácie budú  archivované na platforme YouTube. Okrem toho TASR poskytne generálnu licenciu na voľné publikovanie častí seriálu na webových sídlach škôl a samospráv. 
     Avíza na vysielanie jednotlivých častí seriálu bude TASR zverejňovať prostredníctvo textových správ v agentúrnom servise. Správa bude okrem informácie o téme relácie obsahovať aj krátku ukážku a link na umiestnenie relácie na sociálnych sieťach, predovšetkým platforme YouTube. Agentúra bude školy informovať aj prostredníctvom newsletterov.
V rámci úloh v súvislosti s používaním spisovného jazyka a starostlivosti o spisovnú slovenčinu TASR realizovala niekoľko projektov. Napríklad:
televízny seriál Posvieťme si na slovenčinu
spravodajský seriál  - Štúr 210
spravodajský seriál - Spisovná slovenčina
spravodajský seriál  - Štúr 200
seriál - Slovenčina 180 
novoročenka - Prajeme vám bezchybný rok 2020
novoročenka - Nárečja slovenskuo alebo potreba informovaňja v tomto nárečí“
seriál – Slovenčina 24
publikácia -  TASR – správy z dobrého zdroja  
kalendár – Každý má svoju pravdu, my máme fakty
     TASR sa venuje spisovnej slovenčine aj v rovine informovania o histórii jazyka, prínosu osobností, národopisu či folklóru.  Sústreďuje sa na prezentáciu slovenského jazyka vo vzťahu k verejnosti, predovšetkým mládeži i médiám. Verejnoprávna agentúra si uvedomuje svoje miesto v mediálnom prostredí i nezastupiteľnú kultúrno-spoločenskú úlohu vo vzťahu k verejnosti. Do svojho spravodajského obsahuje zaraďuje aktuálne informácie týkajúce jazykovedy, literatúry i divadla. Zároveň pravidelne pripravuje nadstavbové materiály pri rôznych príležitostiach a okrúhlych výročiach.
Členovia Správnej rady po ukončení diskusie vzali materiál na vedomie.
__________________________________________________________________________________
3. Informácie o uvedení projektu Agregátor sociálnych sietí
GR TASR V. Puchala informoval členov rady o spustení Agregátora sociálnych sietí na webe Teraz.sk s názvom POLITIKA NA SOCIÁLNYCH SIEŤACH. Na jednom mieste tu verejnosť môže nájsť najnovšie, ako aj najsledovanejšie videá politikov na Youtube, najnovšie politické statusy, najnovšie statusy štátnych inštitúcií a najnovšie príspevky politikov a inštitúcií na Instagrame.
Členovia Správnej rady po ukončení diskusie vzali materiál na vedomie.
__________________________________________________________________________________
4. Rôzne
Členovia Správnej rady sa dohodli na najbližšom termíne rokovania 21/7 o 15:00 h. 
Predseda SR TASR J. Bednár v súlade s Rokovacím poriadkom SR TASR ukončil zasadnutie rady.
Bratislava 23. júna 2026
Zapísal:


                                                                                                   Jozef Bednár v.r.









